Danger Days: The True Lives of the Fabulous Killjoys

Danger Days: The True Lives of the Fabulous Killjoys (בקצרה: Danger Days) הוא אלבום האולפן הרביעי של להקת הרוק האמריקאית My Chemical Romance, שיצא לאור ב-22 בנובמבר 2010 על ידי הלייבל Reprise Records. האלבום מתאפיין בסאונד האופייני של הלהקה של רוק אלטרנטיבי, פופ-פאנק ופאנק רוק, יחד עם אלמנטים מוזיקליים חדשים, כולל פאוור פופ, פופ רוק ורוק אלקטרוני. ההשראה המוזיקלית העיקרית לאלבום הגיעה מלהקות רוק עכשווי, רוק פסיכדלי של שנות השישים והשבעים.
My Chemical Romance בהופעה בפריז, אוגוסט 2011
קו העלילה של האלבום מתרחש בקליפורניה הפוסט-אפוקליפטית בשנת 2019, שם קבוצה של אאוטסיידרים מרדניים הידועים בשם Killjoys נלחמת נגד תאגיד מרושע. בשנת 2013 הסולן ג'רארד ווי פרסם קומיקס הממשיך את הסיפור המתואר באלבום.

כדי לקדם את האלבום, הלהקה יצאה לסיבוב הופעות עולמי תחת השם The World Contamination Tour. סיבוב ההופעות נמשך מאוקטובר 2010 עד פברואר 2012 וכלל הופעות באירופה, צפון אמריקה, אסיה ואוקיאניה. האלבום זכה לרוב לביקורות חיוביות מהמבקרים, מכר כ־112,000 עותקים בשבוע הראשון, הגיע לראש מצעד הרוק של בילבורד, ולמקום ה-8 במצעד הבילבורד 200.<ref></ref> עד פברואר 2011 האלבום נמכר ביותר ממיליון עותקים ברחבי העולם.<ref></ref>

== רקע ==
לאחר סיבוב ההופעות The Black Parade הלהקה נכנסה לאולפן עם המפיק ברנדן אובריאן כדי להפיק את האלבום הבא של הלהקה. הלהקה, שהייתה מותשת מסיבוב ההופעות הקודם והטון האפל שלו, רצתה לעשות הפסקה מהסאונד של אותו אלבום ולנקוט בגישה מהנה ומפושטת יותר "ללא קונספט, דמויות, תלבושות, וללא מכשור נוסף". עם זאת, הלהקה לא הייתה מרוצה מהתוצאות הסופיות של ההקלטות ולמרות שהרגישו שהשיגו את מטרותיהם, הם הרגישו שהם מעכבים את עצמם מבחינה יצירתית. כתוצאה מכך החליטו לגנוז את האלבום, מהלך שהלייבל של הלהקה, Reprise Records, תמך בו.<ref name=":0"></ref><ref></ref> התוצרים של החומר שיצרו יחד עם ברנדן אובריאן יצאו לאור בסופו של דבר ב-2012 תחת השם Conventional Weapons .

לאחר שגנזה את התקליט, הלהקה חזרה לאולפן עם Rob Cavallo שהפיק את האלבום The Black Parade. דבר זה עזר ללהקה לחזור למסלול. ארבעה שירים מתוך האלבום הגנוז של הלהקה: "Bulletproof Heart, "The Only Hope for Me Is You", "Save Yourself "Party Poison" הוקלטו מחדש לאלבום.

== תוכן האלבום ==
Danger Days היא אופרת הרוק השלישית של הלהקה, לאחר אלבומה הקודם The Black Parade. המילים באלבום עוסקות בסיפור שמבוסס על חייהם הבדיוניים של ה"Killjoys", קבוצת נוכלים מרדנים שחיה בקליפורניה פוסט-אפוקליפטית של שנת 2019. האלבום עוקב אחר החבורה בזמן שהם נלחמים נגד התאגיד המרושע Better Living Industries (BL/ind.), היצורים הדמיוניים "Draculoids" וה״משמידים״ השונים שלו, כמו קורסה (שמגולם על ידי גרנט מוריסון בקליפים), מיחידת S/C/A/R/E/C/R/O/W.<ref></ref>

בסרטוני מוזיקה ובחומרי קידום מכירות חברי הלהקה הציגו דמויות אלטר-אגו שלהם בקבוצת הקילג'ויז<ref name="nme"></ref> הקליפ "Na Na Na" מציג את חיי היומיום של הקילג'ויז עד שקורסה מביס אותם ולוכד את "הנערה", בעוד שהסרטון של "Sing" מציג את משימת החילוץ של הקילג'ויז להחזיר אותה.

כשנשאל על שם האלבום בראיון בנובמבר 2010, הסולן ג'רארד ווי אמר כי ״Danger Days זה מה שנדרש כדי לעשות משהו גדול. זה מתייחס אלינו, למעריצים, ולאמנים שעזרו ליצור את האלבום". מבחינת התוכן של השירים, השיר "" מציג ביקורת על התרבות הצרכנית של ארצות הברית. הנושא המרכזי של השיר "SING" תואר על ידי הלהקה כ"חתרנות, ולהתעמק ״מתחת לעור״ של אנשים מסוימים מבחינה פוליטית, חברתית, וגם להגיע לטלוויזיה הלאומית כדי לדבר על מה שאנחנו מרגישים לגבי העולם". טורו מכנה את השיר "S/C/A/R/E/C/R/O/W" כשיר פסיכדלי ש"מראה את הצד האמנותי של הלהקה", ושקיבל השראה רבה משירים כמו השיר "Lucy in the Sky with Diamonds" של הביטלס.

את הרצועה האחרונה באלבום, "Vampire Money", הלהקה הוסיפה כתגובה לכך שהתבקשו לבצע שיר לסדרת הסרטים ״דמדומים״. ג'רארד ווי אמר שהסיבה שהשיר נוסף לאלבום היא כי "יש הרבה אנשים שרודפים אחרי הכסף המזוין הזה. דמדומים? הרבה אנשים סביבנו אמרו 'בבקשה, למען אהבת אלוהים, תעשה את הקליפ המזוין הזה'. אבל המשכנו הלאה".<ref></ref>

== ביקורות ==
עם צאתו, האלבום קיבל בעיקר ביקורות חיוביות. באתר Metacritic, המקצה דירוג משוקלל בסולם שבין 1 ל-100 לפי ביקורות של מבקרים ידועים, האלבום קיבל ציון ממוצע של 70 על סמך 26 ביקורות.<ref name="Metacritic"></ref> דן מרטין מהמגזין NME הצהיר כי "זהו תקליט הרוק הטוב ביותר של השנה בהפרש שאתה, למעשה, מרגיש די נבוך עבור כל השאר".<ref></ref> סטיבן תומאס ארלוין מאתר AllMusic העניק לאלבום דירוג של ארבעה וחצי כוכבים מתוך חמישה ואמר שהלהקה "החליפה ׳פאר גותי׳ בפאוור פופ מתכתי..." וכי "עבור רוב המאזינים זה כיף מגובש, הכי טהור ש-rush My Chemical Romance אי פעם סיפקה."<ref name="Erlewine"></ref> האלבום הגיע למקום ה־28 ברשימת 30 האלבומים הטובים ביותר של 2010 של מגזין הרולינג סטון<ref name="bestsongs">"[https://www.rollingstone.com/music/lists/30-best-albums-of-2010-20101213 The 30 Best Albums of 2010] ". </ref>
== יצירות נלוות ==
בשנת 2009, ווי הכריז על כוונתו ליצור לאלבום סדרת קומיקס נלווית בשם The True Lives of the Fabulous Killjoys.<ref></ref> מאוחר יותר, הוא הכריז ב-2012 ב־New York Comic Con כי הגיליון הראשון של הסדרה יצא לאור ב-6 ביוני 2013.<ref name="CBR"></ref>

=== מהדורת The Mad Gear and Missile Kid ===
הלהקה הוציאה מיני - אלבום בשם The Mad Gear and Missile Kid בן שלוש רצועות של להקת אלטר-אגו בדיונית באותו שם, שהגיע יחד עם המהדורה המיוחדת של האלבום שיצאה בקליפורניה ב־2019.<ref name="California 2019"></ref><ref name="PunkNews"></ref> הגיטריסט פרנק איירו אמר ל־MTV "זה בעצם הדבר שה-Killjoys מאזינים לו במכונית כשהם מנהלים את קרבות הנשק האלה".<ref></ref>

== רצועות ==

== ראו גם ==
* מיי כמיקל רומנס
* אימו

== קישורים חיצוניים ==
* [https://open.spotify.com/album/2wPnKggTK3QhYAKL7Q0vvr האלבום], באתר ספוטיפיי
* [https://www.youtube.com/playlist?list=PLcYIWS2wAj7VqnRS9QbU_q08ipJj_YpcI האלבום המלא], להאזנה ביוטיוב
* [https://www.youtube.com/watch?v=egG7fiE89IU&ab_channel=MyChemicalRomance הקליפ של השיר Na Na Na] ביוטיוב

== הערות שוליים ==

קטגוריה:אלבומי חברת רפרייז רקורדס
קטגוריה:אלבומי My Chemical Romance
קטגוריה:אלבומי 2010